Buklen dagiti maikatlo a Batch ti agseminar dagiti Brgy. Officials iti Barangay Maradodon, Lipit, Marga-ay, Bungro, Rizal, Bonifacio, Namruangan, Turod, Salapasap, Salomague ken Nagsantaan.
Nangipaay ti panglukat a panagsarita ni Ms. Constancia L. Quinola, MLGO Officer ti ili a Cabugao ket imbinsana dagiti panggep ken maaramid iti tallo nga aldaw a panagsanay.
Iti umuna ng aldaw ti panagsanay, kangrunaan a nayadal ti pakabuklan ti Kodigo Lokal, Barangay Structure. Duties and Responsibilities of the Barangay Officials, Benefits of Barangay Officials, panangtarawidwid ti Gobierno ti Barangay babaen kadagiti Punong Barangay, pagrebbengan ken aramiden dagiti Barangay Secretaries.
Kalpasan iti pannakasanay ti umuna ken maikadua a Batches, sumaruno ti maikatlo a Batch a buklen met laeng ti maudi nga 11 a barangay a pakabuklan amin ti 33 a barangay ti ili a Cabugao, Ilocos Sur.
Babaen iti daytoy a maaramid a panagsanay ket manamnama a makapagserbida dagiti baro nga opisiales ken nabutosan manen a Punong Barangay, Barangay Kagawad, Barangay Secretary ken Barangay Treasurer kadagiti 33 a Barangay iti intero a Munisipalidad ti Cabugao nga epektibo ken napudno kadagiti pagrebbenganda. # (Web In-Action)
ilo_Latn ilo_Latn ilo_Latn ilo_Latn ilo_Latn